Rautatientori

**Rautatientori** () on Helsingin ydinkeskustassa, päärautatieaseman vieressä sijaitseva aukio. Sitä rajoittavat etelässä Kaivokatu, idässä Mikonkatu, pohjoisessa Vilhonkatu ja lännessä rautatieaseman ohi kulkeva Keskuskadun jatke. Rautatieaseman lisäksi torin varrella on useita historiallisesti ja arkkitehtonisesti huomattavia rakennuksia, kuten Ateneumin taidemuseo torin etelä- ja Suomen Kansallisteatteri pohjoisreunalla. Torin keskellä sijaitsee Aleksis Kiven patsas.

Rautatientori on tärkeä liikenteen solmukohta, sillä sen länsireunalla on useiden Helsingin sisäisten ja Helsingistä Vantaalle lähtevien bussilinjojen päätepysäkki. Tori on myös antanut nimensä päärautatieaseman alla olevalle Rautatientorin metroasemalle. Rautatientorin ohitse Kaivokatua pitkin kulkevat raitiolinjat 2, 6T, 7T ja 9T/N.

## Historia

Tori on entistä merenpohjaa, ja sen paikalla sijaitsi vielä 1800-luvulla Kluuvinlahti. Nykyisen torin paikalle kaavoitettiin vielä 1800-luvun puolenvälin tienoilla rakennuskortteli, mutta tontille ei lopulta rakennettu mitään, sillä se päätettiin jättää suureksi aukioksi, kun viereiseen kortteliin rakennettiin rautatieasema. Kun ensimmäinen asemarakennus valmistui vuonna 1861, Rautatientorin paikalla oli vielä vesijättömaata ja niittyä.

Torisuunnitelma vahvistettiin vuonna 1871. Rautatientorilla harjoitettiin torikauppaa vuoteen 1928 saakka. Torikauppa päättyi, kun aluetta alettiin tarvita linja-autoliikenteen käyttöön. Alkujaan torilla oli myyty halkoja ja puu­tavaraa, 1900-luvun puolella etupäässä puu­astioita, koreja ja käsitöitä. Myynti­kojut olivat pää­asiassa torin itäisellä, Mikon­kadun puoleisella laidalla. 

### Liikenne
 
Raitiolinjat kulkivat alun perin diagonaalisti Rautatientorin poikki. Vuonna 1910 raitiotie linjattiin kulkemaan torin länsi- ja pohjoispuolitse Keskuskatua ja Vilhonkatua pitkin. Vuonna 1935 alkoi raitioliikenne Kaivokadulla. Myöhemmin Rautatientorille sijoitettiin linja-autojen päätepysäkkejä. Viimeisinä aikoina ennen kuin Helsingin metro vuonna 1982 otettiin käyttöön ja Itä-Helsingissä siirryttiin liityntäliikenteeseen, tori oli lähes kokonaisuudessaan bussien lähtölaiturialuetta. Nykyisin lähtölaiturialueena on vain torin länsiosa, kun taas torin keskiosa Ateneumin ja Kansallisteatterin kohdalla on palautettu jalankulkualueeksi. Jalankulkualueella on järjestetty useita yleisötapahtumia, kuten turvapaikanhakijoiden Oikeus elää -tukikonsertti maaliskuussa 2017.

## Lähikorttelit

Torin itäpuolella on kaksiosainen, Kaisaniemenkadun aikoinaan halkaisema Kameeli-kortteli, jonka pohjoispuoliskon torinpuoleista julkisivua hallitsevat Mikonkatu 19, jossa toimii nykyisin Casino Helsinki ja Fennian talo Mikonkatu 17:ssä, joka oli alun perin maineikas ja aikanaan Helsingin hienoin hotelli Grand Hotel Fennia. Sittemmin talossa on toiminut usein aikansa menestysravintola, kuten Aseveliravintola, Vanha Iloinen Fennia, Uusi Iloinen Fennia, Café Metropol ja Ravintola Fennia. Nykyisin ravintolasali on liitetty kasinon tiloihin. Mikonkatu 17:n piharakennus purettiin 1988, ja sen tilalle valmistui vuonna 1998 elokuvateatteri Kinopalatsi. 

Kaisaniemenkadun kulmaa hallitsee pohjoispuolella entinen Nokian pääkonttoritalo Mikonlinna ja eteläpuolella Osuuspankkitalona toimineet Mikonkatu 11–13 ja Yliopistonkadun kulmassa Mikonkatu 9, joka rakennettiin vuonna 1929 Atlas-pankin pääkonttoriksi. Atlas-pankki joutui muun muassa kiinteistösijoitustensa vuoksi kuitenkin vararikon partaalle, ja se yhdistettiin jo vuoden 1929 lopussa Helsingin Osakepankkiin. Sen jälkeen pankkisalissa toimi vuosikymmeniä elokuvateatteri Rea. 1970-luvulla sali muutettiin Helsingin Osakepankin tietokonesaliksi ja 1990 rakennusliike Hakan asuntomyymäläksi. Vuonna 1994 salissa avattiin ravintola Planet Hollywood Helsinki, jonka avajaisissa nähtiin muun muassa Renny Harlin, Geena Davis, Bruce Willis ja Sylvester Stallone. Tila on nykyisinkin ravintolana.

## Asematunneli
Kaivokadun alla sijaitsevassa Asematunnelissa on runsaasti erilaisia liikkeitä, yhteys Rautatientorin metroasemalle sekä maanalaiset jalankulkutunnelit kauppakeskus Forumiin, keskustan Sokokseen, Rautatieasemalle ja City Centeriin (Makkaratalo).

## Rautatientorilta lähtevät linja-autot

* 16 Rautatientori – Kruununhaka – Merihaka – Kalasatama – Kulosaari – Mustikkamaa – Korkeasaari
* 23 Rautatientori – Linjat – Alppila – Pasila – Ilmala – Maunula – Pirkkola
* 55 Rautatientori – Merihaka – Kalasatama (M) – Arabia – Toukola – Vanhakaupunki – Koskela
* 61 Rautatientori – Sörnäinen (M) – Käpylä – Patola – Pukinmäki – Tapaninvainio – Töyrynummi – Tapaninkylä
* 61N Rautatientori – Sörnäinen (M) – Käpylä – Patola – Pukinmäki – Tapaninvainio – Siltamäki – Töyrynummi
* 64 Rautatientori – Sörnäinen (M) – Käpylä – Oulunkylä – Itä-Pakila
* 65 Rautatientori – Sörnäinen (M) – Kätilöopisto – Veräjämäki – Veräjälaakso
* 66 Rautatientori – Sörnäinen (M) – Käpylä – Maunula – Länsi-Pakila – Paloheinä
* 66K  Rautatientori – Sörnäinen (M) – Käpylä – Metsälä – Maunula – Länsi-Pakila – Paloheinä
* 67 Rautatientori – Sörnäinen (M) – Käpylä – Maunula – Pakila – Torpparinmäki
* 67N Rautatientori – Sörnäinen (M) – Käpylä – Metsälä – Maunula – Länsi-Pakila – Paloheinä – Torpparinmäki
* 71 Rautatientori – Sörnäinen (M) – Arabia – Vanhakaupunki – Viikinmäki – Pihlajisto – Pukinmäki – Ala-Malmi
* 73N Rautatientori – Sörnäinen (M) – Viikki – Malmi – Tapaninkylä – Puistola – Ala-Tikkurila
* 74N Rautatientori – Sörnäinen (M) – Viikki – Malmi – Tapanila – Puistola- Heikinlaakso
* 75 Rautatientori – Sörnäinen (M) – Viikki – Jakomäki – Heikinlaakso – Puistola
* 77 Rautatientori – Sörnäinen (M) – Viikki – Tattariharju – Jakomäki
* 77N Rautatientori – Sörnäinen (M) – Arabia – Vanhakaupunki – Pihlajisto – Pukinmäki – Ala-Malmi – Tattariharju – Jakomäki
* 78 Rautatientori – Sörnäinen (M) – Kumpula – Vanhakaupunki – Viikinranta – Viikki – Latokartano
* 78N Rautatientori – Sörnäinen (M) – Kumpula – Vanhakaupunki – Viikinranta – Viikki – Latokartano
* 79N Rautatientori – Sörnäinen (M) – Viikki – Malmi – Tapaninvainio – Siltamäki – Suutarila – Puistola
* 85N Rautatientori (M) – Herttoniemenranta – Laajasalo – Jollas
* 86N Rautatientori – Kulosaari – Herttoniemi (M) – Laajasalo – Santahamina
* 87N Rautatientori – Herttoniemi (M) – Yliskylä – Laajasalo – Kruunuvuorenranta
* 90A Rautatientori – Herttoniemi (M) – Itäkeskus – Rastila (M) – Vuosaari – Vuosaaren satama
* 90N Rautatientori – Herttoniemi (M) – Roihupelto – Itäkeskus – Rastila (M) – Vuosaari (M) – Mustalahdentie
* 92N Rautatientori – Herttoniemi (M) – Roihupelto – Myllypuro (M) – Kontula (M) – Keinutie
* 94N Rautatientori – Herttoniemi (M) – Itäkeskus (M) – Roihuvuori – Kontula (M) – Kontulankaari
* 95N Rautatientori – Herttoniemi (M) – Tammisalo – Roihuvuori – Marjaniemi – Vartioharju – Mellunmäki (M) – Länsimäki – Mellunmäki (M)
* 96N Rautatientori – Herttoniemi (M) – Itäkeskus – Rastila (M) – Aurinkolahti – Porslahti
* 97N Rautatientori – Herttoniemi (M) – Itäkeskus – Puotila – Mellunmäki (M) – Vesala – Kotikonnuntie
* 600 Rautatientori – Sörnäinen (M) – Käpylä – Pakila – Tammisto – Pakkala – Aviapolis – Lentoasema
* 600N Rautatientori – Sörnäinen (M) – Käpylä – Pakila – Tammisto – Pakkala – Aviapolis – Lentoasema
* 611 Rautatientori – Sörnäinen (M) – Käpylä – Pakila – Torpparinmäki – Siltamäki – Suutarila – Ala-Tikkurila – Tikkurila
* 633N Rautatientori – Sörnäinen (M) – Käpylä – Pakila – Viertola – Simonkylä – Leinelä – Koivukylä – Korso – Vallinoja – Kerava
* 643N Rautatientori – Sörnäinen (M) – Käpylä – Pakila – Ruskeasanta – Ilola – Riihikallio – Hyrylä – Lahela
* 665N Rautatientori – Sörnäinen (M) – Käpylä – Pakila – Ruskeasanta – Ilola – Riihikallio – Hyrylä – Järvenpää – Kellokoski
* 717 Rautatientori – Sörnäinen (M) – Viikki – Jakomäki – Vaarala – Hakunila – Nissas – Itä-Hakkila – Jokiniemi – Tikkurila
* 717K Rautatientori – Sörnäinen (M) – Viikki – Jakomäki – Vaarala – Fazerila –  Hakunila – Nissas – Itä-Hakkila – Jokiniemi – Tikkurila
* 717N Rautatientori – Sörnäinen (M) – Viikki – Jakomäki – Vaarala –  Hakunila – Nissas
* 718 Rautatientori – Sörnäinen (M) – Viikki – Hakunila – Nissas
* 718A Rautatientori – Sörnäinen (M) – Viikki – Hakunila – Nissas – Itä-Hakkila – Sepänmäki – Sotunki
* 721N Rautatientori – Sörnäinen (M) – Viikki – Kuusikko – Jokiniemi – Hanaböle – Havukoski – Päiväkumpu – Rekola – Koivukylä
* 731N Rautatientori – Sörnäinen (M) – Viikki – Hakunila – Mikkola – Korso – Kulomäki
* 739 Rautatientori – Sörnäinen (M) – Viikki – Hakunila – Kuninkaanmäki – Nikinmäki – Leppäkorpi – Korso
* 785 Rautatientori – Sörnäinen (M) – Viikki – Nikinmäki – Nikkilä – Nikkilän kartano
* 785K Rautatientori – Sörnäinen (M) – Viikki – Hakunila – Kuninkaanmäki – Nikinmäki – Nikkilä – Nikkilän kartano
* 787 Rautatientori – Sörnäinen (M) – Viikki – Nikinmäki – Nikkilä – Linnanpelto – Jokimäki – Pornainen
* 787A Rautatientori – Sörnäinen (M) – Viikki – Nikinmäki – Nikkilä – Linnanpelto – Jokimäki – Laukkoski – Jokimäki – Pornainen
* 787K Rautatientori – Sörnäinen (M) – Viikki – Hakunila – Kuninkaanmäki – Nikinmäki – Nikkilä – Linnanpelto – Jokimäki – Pornainen
* 788 Rautatientori – Sörnäinen (M) – Viikki – Nikinmäki – Nikkilä – Yli-Vekkoski – Hinthaara – Porvoo
* 788K  Rautatientori – Sörnäinen (M) – Viikki – Hakunila – Kuninkaanmäki – Nikinmäki – Nikkilä – Yli-Vekkoski – Hinthaara – Porvoo
* 841N Rautatientori – Herttoniemi (M) – Itäkeskus (M) – Söderkulla – Nikkilä – Nikkilän kartano

## Lähteet

## Aiheesta muualla

* Muistojen joukkoon - vihdoinkin (torikaupan päättyminen Rautatientorilla), Suomen Kuvalehti, 30.06.1928, nro 27, s. 20, Kansalliskirjaston digitaaliset aineistot